b'\n_START_ARTICLE_\nJan Komasa\n_START_PARAGRAPH_\nJan Komasa (s. 28. lokakuuta 1981 Pozna\xc5\x84) on puolalainen elokuvaohjaaja ja k\xc3\xa4sikirjoittaja. H\xc3\xa4n on n\xc3\xa4yttelij\xc3\xa4 Wies\xc5\x82awa Komasan poika. Jan Komasa valmistui PWSFTviT L\xc3\xb3dz -elokuvakoulusta. Komasa ohjasi ensimm\xc3\xa4isen elokuvansa, 15 minuuttia kest\xc3\xa4v\xc3\xa4n lyhytelokuva Fajnie, \xc5\xbce jeste\xc5\x9bin vuonna 2003. Komasan seitsem\xc3\xa4s ohjattu elokuva, Varsovan vuoden 1944 tapahtumiin perustuva elokuva Varsova 44 sai menestyst\xc3\xa4 Puolassa ja kiitosta my\xc3\xb6s muualla Euroopassa. Komasan ensimm\xc3\xa4inen pitk\xc3\xa4 elokuva oli vuonna 2005 ilmestynyt Oda do rado\xc5\x9bci, jonka kesto oli 120 minuuttia. Komasa asuu Varsovassa, jonne h\xc3\xa4n muutti seitsem\xc3\xa4nvuotiaana synnyinkaupungistaan Pozna\xc5\x84ista.'